# НЧ „ВИДЕЛИНА – 1928г.“ С. ВОЙВОДИНОВО

**ПЛАН ЗА ДЕЙНОСТТА НА ЧИТАЛИЕТО ЗА 2023г.**

За постигане на нашите цели, ще разчитаме на подкрепа от страна на родители, местната власт и партньорство с представители на местния бизнес. Дейността ни през 2023г. ще бъде продължение на задачите за създаване условия за творческо реализиране на младите таланти, насърчаване на децата, читателите и съхраняване на традиционните християнски ценности.

# Библиотечна дейност

1. Читалището да продължава да бъде общодостъпен център за библиотечно и информационно осигуряване, като в дейността му се използват съвременни информационни източници, с които разполага.
2. Обогатяване на библиотечния фонд с нова литература, книги, периодика и други носители на информация.
3. Извършване на инвентаризация на библиотеката и предаване на отчислените
4. Организирането на маратон на четенето, изложби и тематични уроци с началните класове.
5. Провеждането на тематични беседи с ученици, в помощ на учебната програма и интерактивни уроци върху приказки с децата от начален курс, както и обучение за ползване на библиотеката.

# Културно-масова дейност

1. Читалището е основен организатор на културно-масовите прояви, ритуали и чествания в селото: Бабинден, 3-ти март, 8-ми март, Тодоровден, Лазаруване, Спасовден – традиционния събор на селото, Коледуване, Празничен коледен спектакъл. Отбелязване на деня на детето съвместно с детската градина и училището, празника на производителя както и първи ноември – Деня на будителите.
2. Организиране на различни инициативи, съвместно с местната власт, училището, детската градина и пенсионерския клуб – вечер на киното, изложби и др.
3. Организиране на курсове и клубове по интереси – рисуване, квилинг техника, фотография и др.

# Художествена самодейност

1. Участие на самодейните състави от Ансамбъл „Войводинци“ в общински, национални и международни фестивали, концертни програми и инициативи на читалището и общността.
2. Продължаване на творческите контакти с читалищни колективи от други фолклорни области;
3. Обновяване на костюмната база, реквизита и репертоара на съставите от Ансамбъла, свързани с множеството наши местни, регионални, национални и международни изяви.
4. Насърчаване на децата към съхраняване на Българските традиции и фолклор.

# Материално – техническа база

Във връзка с поддържането и подобряване на читалищната материална база е необходимо.

1. Освежаване на библиотеката
2. Изграждане на напоителна система за прилежащите зелени площи.
3. Ремонт на малката зала за репетици на певческата група.
4. Освежаване на захабената подова настилка на концертната и репетиционна зала.

# Финансово – стопанска дейност

1. Строго спазване на финансовата дисциплина и целесъобразно изразходване на средствата.
2. Отговорност за цялостното състояние на материалната база, читалищното имущество и реквизит.
3. Намиране на спонсори за финансиране на читалищните проекти.

Организационна дейност

1. Провеждане на редовни заседания на читалищното настоятелство и общи отчетни събрания на членовете.
2. Поддържане на партньорски отношения с местните институции – училище, детска градина, местна власт, пенсионерски клуб и представители на местния бизнес.
3. Точно, вярно и в срок подготвяне и изпращане на поискана отчетна, статистическа, финансова и друга информация за читалищната дейност.